CELEX: 31992R0309
Language: el
Date: 1992-02-07 00:00:00
Title: Κανονισμός ( ΕΟΚ ) αριθ. 309/92 της Επιτροπής της 7ης Φεβρουαρίου 1992 για την παρέκκλιση από τον κανονισμό ( ΕΟΚ ) αριθ. 3810/91 όσον αφορά τη διάρκεια ισχύος των πιστοποιητικών ΣΜΣ

Avis juridique important

|

31992R0309

Κανονισμός ( ΕΟΚ ) αριθ. 309/92 της Επιτροπής της 7ης Φεβρουαρίου 1992 για την παρέκκλιση από τον κανονισμό ( ΕΟΚ ) αριθ. 3810/91 όσον αφορά τη διάρκεια ισχύος των πιστοποιητικών ΣΜΣ  

Επίσημη Εφημερίδα αριθ. L 032 της 08/02/1992 σ. 0028 - 0028

ΚΑΝΟΝΙΣΜΟΣ (ΕΟΚ) αριθ. 309/92 ΤΗΣ ΕΠΙΤΡΟΠΗΣ  της 7ης Φεβρουαρίου 1992  για την παρέκκλιση από τον κανονισμό (ΕΟΚ) αριθ. 3810/91 όσον αφορά τη διάρκεια ισχύος των πιστοποιητικών ΣΜΣΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως τα άρθρα 83 και 251,  τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές (ΣΜΣ) (1), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (2),  και ιδίως το άρθρο 7 παράγραφος 1,  Εκτιμώντας:  ότι ο κανονισμός (ΕΟΚ) αριθ. 3810/91 της Επιτροπής της 18ης Δεκεμβρίου 1991 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές, στον τομέα του βοείου κρέατος, της Κοινότητας με τη σύνθεσή της στις 31 Δεκεμβρίου  1985 προς την Ισπανία και την Πορτογαλία και για κατάργηση των κανονισμών (ΕΟΚ) αριθ. 4026/89 και (ΕΟΚ) αριθ. 3815/90 (3) προβλέπει στο άρθρο 7 ότι το πιστοποιητικό ΣΜΣ ισχύει 18 ημέρες από την ημερομηνία πραγματικής παράδοσής του-  ότι, λόγω των εκτάκτων περιστάσεων που έχουν διαταράξει τις συναλλαγές μεταξύ της Ισπανίας και των άλλων κρατών μελών, είναι σκόπιμο να παραταθεί επειγόντως κατά μία εβδομάδα η διάρκεια ισχύος των πιστοποιητικών που εκδόθηκαν στις 17 Ιανουαρίου 1992-  ότι για να αποφευχθεί κάθε νομικό κενό πρέπει να προβλεφθεί η έναρξη ισχύος του παρόντος κανονισμού στις 3 Φεβρουαρίου 1992-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 7 πρώτο εδάφιο του κανονισμού (ΕΟΚ) αριθ. 3810/91, η διάρκεια ισχύος των πιστοποιητικών ΣΜΣ που εκδόθηκαν στις 17 Ιανουαρίου 1992 παρατείνεται κατά μία εβδομάδα.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 3 Φεβρουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Φεβρουαρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 55 της 1. 3. 1986, σ. 106. (2) ΕΕ αριθ. L 293 της 27. 10. 1988, σ. 7. (3) ΕΕ αριθ. L 357 της 28. 12. 1991, σ. 53.